BOEK | Rens Kroes Powerfood| internetboekhandel.nl Boekhandel | 9789000341016
255 x 193 x 24 mm
Weekagenda 2020 book by book
Cd schubert fantaisies - fray Geskorste Kaapse metro-hoë sit tuis met vet salarispakket van R2,8 miljoen per jaar, oftewel R233 000 per maand en sy hoef nie ’n steek werk te doen nie | DieKaap.com
Een van die tien hoogs betaalde amptenare van die Kaapstad-metroraad is nou al 15 maande by die huis en hoef nie ’n steek werk te doen vir haar salarispakket van R2,8 miljoen per jaar, oftewel R233 000 per maand, nie.
Melissa Whitehead, geskorste kommissaris van vervoer en stedelike ontwikkeling van die metroraad, se totale salaris word sedert haar skorsing in Januarie verlede jaar aan haar betaal. Sien Whitehead se kommentaar onderaan waarin sy sê sy wou aanhou werk, maar die metroraad het haar voorlopig geskors.
Whitehead is geskors hangende ’n tugverhoor oor beweerde bedrog en onreëlmatighede met tenderprosesse.
In die 2017-’18-boekjaar was daar slegs sewe poste van uitvoerende direkteurs in die Kaapstad-metroraad op dieselfde salariskerf as Whitehead.
Die enigste amptenaar van die metroraad wat meer as Whitehead verdien, is die munisipale bestuurder met ’n totale salarispakket van R3,4 miljoen.
Hoewel die ander hoë amptenare as uitvoerende direkteure aangestel is, is Whitehead in ’n stadium bevorder tot kommissaris van vervoer en stedelike ontwikkeling.
Priya Reddy, woordvoerder van die metroraad, het Maandag by navraag bevestig Whitehead is steeds met haar volle salarispakket geskors, “soos toegelaat ingevolge wetgewing”.
’n Dissiplinêre proses wat in Januarie 2018 teen Whitehead begin is, is nog nie afgehandel nie.
Reddy sê die metroraad gaan nie verdere kommentaar lewer oor die saak totdat die prosesse afgehandel is nie.
Whitehead se prokureur, Zurena Abrahams, het aangevoer Neilson insinueer dat Whitehead onder meer korrup en oneerlik is.
Whitehead se naam is genoem in die verslag deur die regsfirma Bowman Gilfillan nadat ’n onafhanklike ondersoek gedoen is na ernstige bewerings teen onder andere Achmat Ebrahim, wat in Januarie verlede jaar as munisipale bestuurder bedank het te midde van die drama rondom die destydse burgemeester, Patricia de Lille.
Whitehead was die metroraad se hoof van vervoer in ’n tyd toe daar vrae ontstaan het oor tenders vir busse en onderdele vir busse wat vir die MyCiTi-busdiens bestel is. Sy was ook aan die stuur van die afdeling vir stedelike ontwikkeling toe ’n ontwikkelingsplan bekend gemaak is om Kaapstad se onvoltooide brûe te voltooi.
Dié grootskaalse ontwikkelingsplan vir die brûe is verlede jaar teruggetrek te midde van regsadvies oor die integriteit van die tenderproses wat gevolg is.
Whitehead het in Augustus verlede jaar ’n eis van R10 miljoen ingestel teen Ian Neilson, onderburgemeester van Kaapstad, weens laster.
Sy het na berig word in hofstukke gesê Neilson het ’n lasterlike WhatsApp-boodskap waarin hy haar van bedrog en korrupsie beskuldig, wyd versprei.
In die boodskap het hy glo gesê haar departement het die tenders vir die opknapping van die onvoltooide brûe so opgestel dat dit die weg kon baan vir korrupsie en dat die departement cowboy-agtig bedryf is.
Voorheen is ook berig Neilson het in sy boodskap gesê ander kontrakte waarmee probleme ondervind is, is die kontantbestuur van die kaartjieverkope op MyCiTi-busse, die betaling aan Volvo vir onvolledige busse, asook die tender vir elektriese busse.
Neilson het verlede jaar gesê hy gaan die eis teenstaan.
Whitehead het by navraag gesê dit moet duidelik gestel word dat sy die metroraad gevra het om aan te hou werk terwyl die ondersoek sy verloop neem, maar dit was die metroraad se besluit dat sy voorlopig geskors word.
Sy wys daarop dat sy nie geskors is nie, maar net voorlopig geskors is. Verder sê Whitehead dat sy die metroraad gewaarsku het dat sy optrede om haar voorlopig te skors, onwettig is. Sy het gevra om te bly werk, maar die metroraad het geweier.
“Dit is nie my keuse nie, maar die metroraad se keuse. Ek sit nie by die huis en niks doen nie, ek veg vir my loopbaan,” sê Whitehead. Sy sê dit is baie hartseer en frustrerend dat sy nie haar werk kan doen nie.
Verder sê Whitehead haar salaris is nie R2,8 miljoen soos wat in dokumente van die 2017-’18-begrotingsjaar staan nie; dit sou soveel gewees het indien ‘n 7%-salarisverhoging ter sprake was. Uiteindelik is ‘n 4%-verhoging toegestaan wat haar salaris op R2,7 miljoen te staan bring.
Foto: Melissa Whitehead (regs), geskorste amptenaar van die Kaapstad-metroraad, Patricia de Lille (middel), oudburgemeester van Kaapstad, en Brett Herron, voorheen burgemeesterskomiteelid vir vervoer.
« Peter Marais is advocating for self-determination in the Western Cape ahead of the general elections in May
HISTORIESE GEBOU VERWOES – inwoners moes hulpeloos toekyk hoe NG Kerk afbrand in Wes-Kaapse dorpie »